Izziņa par atzinumos sniegtajiem iebildumiem

par Ministru kabineta noteikumu projektu

 “Grozījumi Ministru kabineta 2018.gada 28.augusta noteikumos Nr.555 “Veselības aprūpes pakalpojumu organizēšanas un samaksas kārtība””

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Skatīt noteikumu projektu un anotāciju. | **Tieslietu ministrija.** Iebildums saņemts projekta saskaņošanas laikā.1. Atkārtoti vēršam uzmanību uz to, ka Oficiālo publikāciju un tiesiskās informācijas likuma 9. panta ceturtā daļa noteic, ka normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. Savukārt projekta 5. punktā paredzētajā Ministru kabineta 2018. gada 28. augusta noteikumu Nr. 555 "Veselības aprūpes pakalpojumu organizēšanas un samaksas kārtība" (turpmāk – noteikumi) 256. punktā ir noteikts, ka noteikumu 254.2. apakšpunktā paredzēto regulējumu piemēro no 2021. gada 1. marta. Ievērojot minēto, kā arī to, ka projekta sākotnējās *(ex-ante)* ietekmes novērtējuma ziņojuma (turpmāk – anotācija) I sadaļas 2. punktā nav informācijas par to, no kuras likuma normas izriet tiesības noteikt projekta 5. punktā paredzētajā noteikumu 256. punktā ietverto regulējumu, lūdzam precizēt projekta 5. punktā paredzētajā noteikumu 256. punktā ietverto regulējumu un anotācijas I sadaļas 2. punktā ietverto informāciju.  | **Nav ņemts vērā.** Palielinoties Covid-19 saslimstībai un stacionēto pacientu skaitam, būtiski nodrošināt, ka stacionārās ārstniecības iestādēs ir pieejamas observācijas gultas. Minētās gultas nepieciešamības gadījumā tiek izmantotas kā tranzītgultas, kurās tiek veikta stacionēto pacientu veselības stāvokļa izvērtēšana un novērtēšana, kā arī nepieciešamo izmeklējumu un medicīniskās palīdzības sniegšana līdz Covid-19 testa rezultātu saņemšanai. Tādējādi, būtiski pieaugot stacionēto pacientu skaitam, minētajās gultās tiek nodrošināta pacientu veselības stāvokļa novērošana un nepieciešamo izmeklējumu veikšana 1-2 dienu laikā. Tāpat šīs gultas nepieciešamības gadījumā var izmantot arī pacientu ārstēšanai. Atbilstoši 2018.gada 28.augusta Ministru kabineta noteikumu Nr.555 (turpmāk – MK) 6.pielikuma 1.punktā noteiktajam ikmēneša gultu observācijai tiek maksāts fiksēts maksājums neatkarīgi no uzņemto pacientu skaita. Taču COVID-19 pandēmijas ietekmē pieaugot pacientu skaitam ir ļoti būtiski nodrošināt pacientu izolāciju, izveidojot COVID-19 pacientu tranzītnodaļas, lai veiktu laboratoriskos izmeklējumus un novērstu intrahospitālo inficēšanos. Tāpat pieaugot pacientu skaitam pieaug COVID-19 pacientu ārstēšanas izmaksas, jo tiek pielietoti medikamenti, IAL, kā arī skābekļa terapija, kas ir izmaksu ietilpīga pozīcija. Tāpēc ar Ministru kabineta 2021.gada 11. februāra rīkojumu Nr. 81 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (<https://likumi.lv/ta/id/320958-bpar-finansu-lidzeklu-pieskirsanu-no-valsts-budzeta-programmasbblidzekli-neparedzetiem-gadijumiemb?&search=on>) tika piešķirti papildus līdzekļi fiksētās piemaksas par observācijas gultu nodrošināšanu palielināšanai. Kā norādīts noteikumu projekta anotācijā, maijā paredzēts veikt papildus samaksu esošam pakalpojumam par laika periodu no 2021. gada 1. marta, nevis piemērot jaunu pakalpojumu no šī datuma. Plānots, ka piemaksu par martā un aprīlī sniegtajiem pakalpojumiem observācijas gultās tiks izmaksāts kopā ar fiksēto maksājumu par maiju.  |  | Skatīt noteikumu projektu un anotāciju. |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki |  |
|    |  |
| Saskaņošanas dalībnieki izskatīja šādu ministriju (citu institūciju) iebildumus |  |
|    |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Skatīt anotāciju. | **Tieslietu ministrija**1. Atbilstoši projekta 4. punktā paredzētajā Ministru kabineta 2018. gada 28. augusta noteikumu Nr. 555 "Veselības aprūpes pakalpojumu organizēšanas un samaksas kārtība" (turpmāk – noteikumi) 245.12. apakšpunktā un projekta 5. punktā paredzētajā noteikumu 257. punktā noteiktajam no 2021. gada1. jūlija līdz 2021. gada 31. decembrim Nacionālais veselības dienests apmaksās konsultatīvā tālruņa darbības nodrošināšanu iedzīvotājiem psihoemocionālā atbalsta saņemšanai. Savukārt no projekta sākotnējās *(ex-ante)* ietekmes novērtējuma ziņojuma (turpmāk – anotācija) I sadaļas 2. punktā ietvertās informācijas nav skaidrs, kādēļ tiek paredzēts šāds regulējums. Proti, atbilstoši Covid-19 infekcijas izplatības seku pārvarēšanas likuma 60. pantā noteiktajam Ministru kabinets līdz 2021. gada 10. janvārim izstrādā vienotu Covid-19 atbalsta tālruņa līniju krīzes skarto personu psiholoģiskam un konsultatīvam atbalstam, bet no Covid-19 infekcijas izplatības seku pārvarēšanas likuma 60. pantā minētā neizriet, ka vienotā Covid-19 atbalsta tālruņa līnija krīzes skarto personu psiholoģiskam un konsultatīvam atbalstam tiks izveidota tikai no 2021. gada 1. jūlija līdz 2021. gada 31. decembrim.Turklāt norādām uz to, ka anotācijas I sadaļas 2. punktā ietvertā informācija par to, ka plānots nodrošināt vienotu psihoemocionālā atbalsta līniju izveidi ar vismaz divu telefonlīniju diennakts pieejamību, kā arī klīniskā un veselības psihologa konsultāciju saņemšanas iespējamību, cilvēkiem, kam tas ir nepieciešams, paredzot vienas līnijas izveidi no 2021. gada februāra, savukārt no 2021. gada jūlija izveidot vienotu psihoemocionālā atbalsta numuru, ir neskaidra. Proti, no iepriekš minētās informācijas nav viennozīmīgi skaidrs, vai ir izveidota Covid-19 infekcijas izplatības seku pārvarēšanas likuma 60. pantā minētā vienotā Covid-19 atbalsta tālruņa līnija krīzes skarto personu psiholoģiskam un konsultatīvam atbalstam. Ja tā ir izveidota, kas šobrīd apmaksā tās darbību.Ievērojot minēto, lūdzam izvērtēt projekta 4. punktā paredzētajā noteikumu 245.12. apakšpunktā un projekta 5. punktā paredzētajā noteikumu 257. punktā ietverto regulējumu un nepieciešamības gadījumā precizēt to, kā arī papildināt anotāciju ar atbilstošu skaidrojumu. | **Ņemts vērā.** | Papildināta anotācija. |
| 2. | Skatīt anotāciju | **Tieslietu ministrija** 2. Ievērojot, ka nav skaidrs, kur noteikumu 6. pielikumā ir norādītas piemaksas par pacientu observāciju, lūdzam precizēt projekta 5. punktā paredzētajā noteikumu 254.2. apakšpunkta ievaddaļā ietverto regulējumu vai papildināt anotācijas I sadaļas 2. punktu ar atbilstošu skaidrojumu. | **Ņemts vērā**. | Papildināta anotācija. |
| 3. | Skatīt anotāciju. | **Tieslietu ministrija** 3. Vēršam uzmanību uz to, ka Oficiālo publikāciju un tiesiskās informācijas likuma 9. panta ceturtā daļa noteic, ka normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. Savukārt projekta 5. punktā paredzētajā noteikumu 256. punktā ir noteikts, ka noteikumu 254.2. apakšpunktā paredzēto regulējumu piemēro no 2021. gada 1. marta. Ievērojot minēto, lūdzam izvērtēt projekta 5. punktā paredzētajā noteikumu 256. punktā noteikto termiņu un attiecīgi precizēt to, vai papildināt anotāciju ar skaidrojumu, no kuras likuma normas izriet attiecīgais regulējums. | **Ņemts vērā.** | Precizēta anotācija. |
| 4. | Skatīt noteikumu projektu un anotāciju. | **Tieslietu ministrija** 4. Lūdzam papildināt anotācijas I sadaļas 2. punktu ar skaidrojumu par to, kādēļ projekta 6. punkts paredz grozījumus noteikumu 1. pielikuma 2. punkta piezīmēs. | **Ņemts vērā.** | Papildināta noteikumu projekta redakcija un anotācija ar attiecīgu skaidrojumu. |
| 5. | Skatīt anotāciju. | **Tieslietu ministrija** 5. Anotācijas I sadaļas 2. punktā ir norādīts, ka 2020. gada 24. novembrī tika pieņemti grozījumi likumā "Par akcīzes nodokli", novirzot līdzekļus prostatas vēža skrīningam. Turklāt norādīts, ka projekta 1., 2. un 3. punktā paredzētais grozījums noteikumu 7., 71. un 72. punktā ir izstrādāts, lai īstenotu iepriekš minētajos grozījumos likumā "Par akcīzes nodokli" noteikto mērķi. Savukārt ne no anotācijas I sadaļas 2. punktā ietvertās informācijas, ne no likumā "Par akcīzes nodokli" ietvertā regulējuma nav skaidrs, kurā likuma "Par akcīzes nodokli" normā ir paredzēts attiecīgais regulējums. Ievērojot minēto, lūdzam papildināt anotācijas I sadaļas 2. punktā ietverto informāciju ar atbilstošu skaidrojumu. | **Ņemts vērā.**  | Precizēts anotācijas I sadaļas 2.punkts un III sadaļas 6.punkts. |
| 6. | Skatīt anotāciju. | **Tieslietu ministrija.** Iebildums saņemts projekta saskaņošanas laikā.2. Projekta 5. punkts ir papildināts ar jaunu noteikumu 258. punktu, kas paredz, ka Nacionālais veselības dienests šo noteikumu 10. pielikuma 2.23. apakšpunktā minētā veselības aprūpes pakalpojuma sniedzējam kompensē izdevumus par garastāvokļa traucējumu kabineta bērniem izveidošanu pakalpojumu sniegšanai reģionos no 2021. gada 1. jūlija. Anotācijas I sadaļas 2. punktā ir norādīts, ka šis regulējums paredzēts, lai nodrošinātu informatīvajā ziņojumā plānotā pasākuma "Nodrošināta pakalpojumu pieejamība jauniešiem ar garastāvokļa un uzvedības traucējumiem un to seku mazināšana Latvijas reģionos" izpildi. Vēršam uzmanību uz to, ka anotācijas I sadaļas 2. punktā ietvertais skaidrojums ir neskaidrs. Proti, atbilstoši Bērnu tiesību aizsardzības likuma 3. panta pirmajā daļā noteiktajam bērns ir persona, kas nav sasniegusi 18 gadu vecumu, izņemot tās personas, kuras saskaņā ar likumu izsludinātas par pilngadīgām vai stājušās laulībā pirms 18 gadu vecuma sasniegšanas. Savukārt no Jaunatnes likuma 1. pantā noteiktā izriet, ka jaunieši ir personas vecumā no 13 līdz 25 gadiem. Līdz ar to bērns un jaunietis ir atšķirīga vecuma personas un nav skaidrs, kādēļ bērni tiek pielīdzināti jauniešiem. Ievērojot minēto, lūdzam izvērtēt projekta 5. punktā paredzētajā noteikumu 258. punktā ietverto regulējumu un anotācijas I sadaļas 2. punktā ietverto informāciju un attiecīgi precizēt to.  | **Ņemts vērā.**  | Precizēta anotācija. |
| 7. | Skatīt noteikumu projektu un anotāciju.  | **Finanšu ministrija** 1. Noteikumu projekta 5.punkts paredz papildināt Ministru kabineta 2018.gada 28.augusta noteikumus Nr.555 “Veselības aprūpes pakalpojumu organizēšanas un samaksas kārtība” (turpmāk – MKN 555) ar 254.2.apakšpunktu, nosakot papildus MKN 555 6.pielikumā norādītajai piemaksai par pacientu observāciju līdz 24 stundām ikmēneša piemaksu par pacientu veselības stāvokļa novērošanu uzņemšanas nodaļā, sadalot finansējumu pa ārstniecības iestādēm. Savukārt, atbilstoši anotācijas 6.pielikumam minētajā apakšpunktā ārstniecības iestādēm aprēķinātais finansējums norādīts par 10 mēnešiem. Ņemot vērā, ka minētajā apakšpunktā un 6.pielikumā norādītie finansējuma apmēri sadalījumā pa ārstniecības iestādēm sakrīt, precizējams 254.2.apakšpunkts, to salāgojot ar 6.pielikumu. | **Ņemts vērā.** | Papildināta noteikumu projekta redakcija un anotācija ar attiecīgu skaidrojumu. |
| 8. | Skatīt anotāciju. | **Finanšu ministrija** 2. Noteikumu projekta 5.punkts paredz papildināt MKN 555 ar 256.punktu, nosakot, ka Nacionālais veselības dienests noteikumu 254.2.apakšpunktā minēto piemaksu par pacientu veselības stāvokļa novērošanu uzņemšanas nodaļā veic par laika periodu no 2021.gada 1.marta. Ņemot vērā, ka noteikumu projektu paredzēts izskatīt Ministru kabineta sēdē pēc noteikumu projekta 5.punktā paredzētā pasākuma datuma, lūdzam precizēt noteikuma projekta 5.punktu un attiecīgi anotāciju. | **Ņemts vērā.** | Precizēta un papildināta anotācija. |
| 9. | Skatīt noteikumu projekta redakciju.  | **Finanšu ministrija** 3. Lūdzam precizēt noteikumu projekta 5.punktā paredzētā MKN 555 254.1.1.apakšpunkta redakciju, jo nav saprotams tā beigu daļā norādītais “un kam papildus maksā pakalpojuma sniegšanā iesaistīto darbinieku darba samaksu”. | **Ņemts vērā.** | Precizēta noteikumu projekta redakcija. |
| 10. | Skatīt anotāciju. | **Finanšu ministrija** 4. Lūdzam precizēt anotācijas III sadaļas 1. un 2. ailē “saskaņā ar valsts budžetu kārtējam gadam” norādīto finansējumu VM pamatbudžeta programmai 99.00.00 “Līdzekļu neparedzētiem gadījumiem izlietojums” atbilstoši FM rīkojumiem, norādot tikai to finansējumu, kas attiecināms uz šajā noteikumu projektā paredzēto pasākumu īstenošanu, attiecīgi precizējot anotācijas III sadaļas 6.punktu.  | **Ņemts vērā.**  | Precizēta anotācijas III sadaļa. |
| 11. | Skatīt anotāciju. | **Finanšu ministrija**5. Lūdzam precizēt anotācijas III sadaļas 1. un 2.ailē “saskaņā ar vidēja termiņa budžeta ietvaru” (2022. un 2023.gadam) norādīto finansējumu atbilstoši likumam “Par vidēja termiņa budžeta ietvaru 2022., 2023. un 2024.gadam”, attiecīgi precizējot anotācijas III sadaļas 6.punktu. | **Ņemts vērā.** | Precizēta anotācijas III sadaļa. |
| 12. | Skatīt anotāciju. | **Finanšu ministrija**6. Ņemot vērā, ka atbilstoši anotācijas III sadaļas 6.punktā norādītajam noteikumu 254.2. apakšpunkta īstenošanai piešķirts finansējums atbilstoši Ministru kabineta 11.02.2021. rīkojumam Nr.81, finansējuma apmērs norādams anotācijas III sadalas 2.punkta 3.ailē, attiecīgi precizējot anotācijas III sadaļas 4.punktu.  | **Ņemts vērā.** | Precizēta anotācijas III sadaļa. |
| 13. | Skatīt anotāciju. | **Finanšu ministrija**7. Ņemot vērā, ka atbilstoši anotācijas III sadaļā norādītajam 2021.gadā valsts apmaksātas regulāras pārbaudes prostatas vēža diagnostikai realizēšanai nepieciešams finansējums 82 043 *euro,* savukārt Saeimā 2.lasījumā tika atbalstīts un paredzēts likumā “Par valsts budžetu 2021.gadam” minētajam mērķim finansējums 109 390 *euro*, lūdzam papildināt anotāciju ar skaidrojumu par atlikušā finansējuma plānoto izlietojumu. | **Ņemts vērā.**Ņemot vērā prioritārā pasākuma “Vēža skrīninga uzlabošana un medikamentu pieejamība onkoloģiskiem pacientiem” un tā ietvaros onkoloģisko pacientu laboratorisko izmeklējumu veikšanas ambulatorajā aprūpē - prostatas vēža skrīninga, veicot valsts apmaksātu PSA noteikšanu, nozīmīgumu, konsultējoties ar nozares speciālistiem, Veselības ministrija ir pieņēmusi lēmumu šīm mērķim novirzīt pilnu 2021.gadam paredzēto finansējumu. Lai sasniegtu 2021.gadam sākotnēji plānoto mērķa grupas aptveri, Nacionālais veselības dienests sadarbībā ar Veselības ministriju pastiprināti pievērsis ģimenes ārstu uzmanību nepieciešamībai aicināt vīriešus, kas ietilpst prostatas vēža skrīninga mērķa grupā veikt izmeklējumus un pastāvīgi monitorēt aptveres rezultātu. | Precizēta anotācijas III sadaļa. |
| 14. | Skatīt anotāciju. | **Finanšu ministrija**8. Lūdzam papildināt anotācijas III sadaļas “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) 6.punktu, norādot kopējo finansējumu noteikumu projektā paredzēto pasākumu īstenošanai. | **Ņemts vērā.** | Papildināts anotācijas III sadaļas 6.punkts |
| 15. | Skatīt anotāciju. | **Finanšu ministrija**9. Ņemot vērā anotācijas III sadaļas 6.punktā norādīto, ka noteikumu projekta paredzēto pasākumu turpināšanai 2022.gadam un turpmāk ik gadu būs nepieciešams papildu valsts budžeta finansējums, papildināms anotācijas III sadaļas 6.punkts, norādot, ka jautājums par papildu finansējuma piešķiršanu 2022.gadam un turpmāk ik gadu izskatāms Ministru kabinetā likumprojekta “Par valsts budžetu 2022.gadam” un likumprojekta “Par vidējā termiņa budžeta ietvaru 2022., 2023. un 2024.gadam” sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. | **Ņemts vērā.** | Papildināts anotācijas III sadaļas 6.punkts |
| 16. | Skatīt anotāciju. | **Finanšu ministrija**10. Lūdzam anotācijas III sadaļas 6.punktu papildināt, norādot noteikumu projekta 7. un 8.punktā paredzētā pasākuma īstenošanai plānoto finansējuma apmēru, pievienojot detalizētus aprēķinus, ņemot vērā anotācijā norādīto (11.lpp.), ka pasākums tiks īstenots VM piešķirto līdzekļu ietvaros, pamatojoties uz MK 19.01.2021. rīkojumu Nr.35 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””. | **Ņemts vērā.** | Papildināts anotācijas III sadaļas 6.punkts un pievienots 7.pielikums |
| 17. | Skatīt anotāciju. | **Finanšu ministrija**11. Lūdzam precizēt anotācijas III sadaļas 5.aili “izmaiņas, salīdzinot ar vidēja termiņa budžeta ietvaru 2022.gadam”, gadu “2021.” aizstājot ar gadu “2022.”. | **Ņemts vēra.** | Precizēta anotācijas III sadaļas 5.aile. |
| 18. | Skatīt anotācijas pielikumu. | **Finanšu ministrija**12. Lūdzam precizēt anotācijas 1.pielikumu, jo:12.1. nav norādīts, cik lielam kontingentam tiks nodrošināts prostatas vēža skrīnings; 12.2. ailē “Unikālo pacientu skaits 2019.gadā vecumā no 50-75 gadiem, kam bija noteikts PSA (neieskaitot “zaļā koridora” izmeklējumus)” unikālo pacientu skaits norādīts par 2019.gadu, savukārt ailē “Izmaksas 2020.gadā, euro” norādītas izmaksas par 2020.gadu un, aprēķinot izmaksas 2020.gadam, tiek izmantots unikālo pacientu skaits 2019.gadam.12.3. nav saprotams ailē “Nepieciešamais finansējums mērķa grupai ar aptveri 81%, euro” norādītais mērķa grupas aptveres koeficients. | **Ņemts vērā.** | Papildināts anotācijas 1.pielikums |
| 19. | Skatīt anotācijas pielikumu. | **Finanšu ministrija.** 14. Lūdzam anotācijas 6.pielikumā precizēt ārstniecības iestāžu numerāciju. | **Ņemts vērā.** | Precizēta anotācijas 6.pielikumā ārstniecības iestāžu numerācija. |
| 20. | Skatīt anotāciju. | **Finanšu ministrija.** Iebildums saņemts projekta saskaņošanas laikā.15. Noteikumu projekta 5.punkts paredz papildināt Ministru kabineta 2018.gada 28.augusta noteikumus Nr.555 “Veselības aprūpes pakalpojumu organizēšanas un samaksas kārtība” (turpmāk – MKN 555) ar 257.punktu, nosakot, ka noteikumu 245.1.2. apakšpunkts stājas spēkā 2021.gada 1.jūlijā. Savukārt anotācijas III sadaļas “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) 6.punktā (11.lpp.) norādīts, ka maksu par konsultatīvā tālruņa darbības nodrošināšanu iedzīvotājiem psihoemocionālā atbalsta saņemšanai veic par laika periodu no 2021.gada 1.februāra. Ņemot vērā minēto, nepieciešams precizēt anotāciju un tās 3.pielikumu, attiecīgi samazinot minētā pasākuma īstenošanai nepieciešamo finansējuma apmēru. | **Ņemts vērā.** | Precizēta anotācijas III sadaļa. |
| 21. | Skatīt anotāciju. | **Finanšu ministrija.** Iebildums saņemts projekta saskaņošanas laikā.16. Lūdzam precizēt anotācijas III sadaļas 2.ailes “saskaņā ar valsts budžetu kārtējam gadam\*” 1. un 2.punktā norādīto kopējo finansējumu, jo, saskaitot finansējumu pa programmām/apakšprogrammām, veidojas summa 318 390 069 *euro*, nevis 327 472 480 *euro.* | **Ņemts vērā.** | Precizēta anotācijas III sadaļa. |
| 22. | Skatīt anotāciju. | **Finanšu ministrija.** Iebildums saņemts projekta saskaņošanas laikā.17. Lūdzam precizēt anotācijas III sadaļas 6.punktā (9.lpp.) norādīto finansējumu VM pamatbudžeta programmai 99.00.00 “Līdzekļu neparedzētiem gadījumiem izlietojums” atbilstoši FM rīkojumiem, norādot tikai to finansējumu, kas attiecināms uz šajā noteikumu projektā paredzēto pasākumu īstenošanu. | **Ņemts vērā.** | Precizēta anotācijas III sadaļa. |
| 23. | Skatīt anotāciju. | **Finanšu ministrija.** Iebildums saņemts projekta saskaņošanas laikā.18. Lūdzam papildināt anotācijas III sadaļas 6.punktu, norādot kopējo finansējumu noteikumu projektā paredzēto pasākumu īstenošanai 2021.gadam un turpmākajiem gadiem sadalījumā pa finansēšanas avotiem.  | **Ņemts vērā.** | Precizēta anotācijas III sadaļa. |
| Atbildīgā amatpersona |    |
|  |  (paraksts)\* |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Svetlana Batare

Veselības ministrijas

Nozares budžeta plānošanas departamenta

direktores vietniece

tālr. 67876042, fakss 67876002

Svetlana.Batare@vm.gov.lv

Gunta Stūre

Veselības ministrijas

Veselības aprūpes departamenta

Veselības aprūpes organizācijas nodaļas vecākā referente

tālr. 67876066, fakss 67876002

Gunta.Sture@vm.gov.lv